Man vas oor kokaïen in maagŉ Man van Angola is Maandag by die OR Tambo-lughawe in hegtenis geneem nadat kokaïen in sy maag gevind is. Paul Ramaloko, woordvoerder van die Valke, sê die 41-jarige man is in hegtenis geneem nadat hy van San Paulo, Brasilië in Suid-Afrika aangekom het. Ramaloko sê daar is met behulp van ŉ X-straalmasjien vasgestel dat daar kokaïen-kapsules in die man se maag was. Die 69 kapsules het ŉ straatwaarde van nagenoeg R250 000. Ramaloko sê die verdagte sal by die lughawe gehou word totdat al die kokaïen-kapsules uit sy maag is. Die verdagte sal Woensdag in die Kempton Park-landdroshof verskyn.